ইসলাম সব সম্প্রদায়ের তথা পুরো মানবকুলেরই শান্তির ধর্ম এবং একমাত্র সহি জীবন ব্যবস্থা। আর এই শান্তির একমাত্র পথপ্রদর্শক, দূত আমাদের প্রিয়নবী হজরত  মুহাম্মদ (স.) এবং সব ধর্মেই বিশেষ করে পবিত্র আল-কোরআনের সুস্পষ্ট দলিল। আনুমানিক হিজরি সালের আগের ইতিহাস পর্যালোচনা করলে আমরা দেখতে পাই, সেই আমলে যখন ব্যভিচার, অত্যাচার, লুণ্ঠন, মারামারি, হানাহানি, রাহাজানি প্রভৃতি কুলুষ যখন পৃথিবীকে বিভ্রান্তির পথে টেনে নিয়ে যাচ্ছিল, ঠিক তখনি এ পথভ্রষ্ট মানুষগুলোকে সঠিক পথে আনয়নের জন্য মহান আল্লাহ রাব্বুল আলামিন একজন মহামানবকে পাঠালেন এ ধুলীর ধরাতে। আজ থেকে প্রায় সাড়ে ১৪০০ বছর আগে আরবের মক্কা নগরীর বিখ্যাত কুরাইশ বংশে।